b'\n_START_ARTICLE_\nPatri\xc4\x8dar\n_START_PARAGRAPH_\nPatri\xc4\x8dar je hrvatsko poduze\xc4\x87e. Specijalizirano je za veleprodaju i maloprodaju proizvoda namijenjenih za prehranu te svakodnevnu potro\xc5\xa1nju. Djeluje kao lanac maloprodaje i veleprodaje prehrambenih proizvoda i proizvoda \xc5\xa1iroke potro\xc5\xa1nje. Registrirana je kao d.o.o.\n_START_SECTION_\nPovijest\n_START_PARAGRAPH_\nOsnovan je 1991. godine u \xc5\xbdupanji. Kroz dugu tradiciju poduze\xc4\x87e se neprekidno razvija te do danas zapo\xc5\xa1ljava 162 djelatnika u preko 50 maloprodajnih objekata te u jednom veleprodajnom centru. Poduze\xc4\x87e je zna\xc4\x8dajan dobavlja\xc4\x8d raznih grupa proizvoda (prehrane, papirne konfekcije te raznih proizvoda za ku\xc4\x87anstvo) velikom broju trgovina, ugostiteljskim i hotelskim objektima te raznim drugim trgova\xc4\x8dkim lancima u Hrvatskoj. Poslovnice su u Vukovarsko-srijemskoj, Brodsko-posavskoj i Osje\xc4\x8dko-baranjskoj \xc5\xbeupaniji._NEWLINE_Prema ljestvici Privrednog vjesnika, spada u 400 najve\xc4\x87ih hrvatskog gospodarstva 2015. godine. U Vukovarsko-srijemskoj \xc5\xbeupaniji je prema broju zaposlenika na 18. mjestu, sa 156 zaposlenih, prema ukupnom prihodu je 25. s preko 85,6 milijuna kuna te 27. s preko 3,2 milijuna kuna dobiti razdoblja.'